Here is a page extracted from Wikipedia that may contain CSS, HTML, and a lot of unformatted text.

Title: Mañocao
Content: Mañocao ye un producto alimenticio d'a interpresa aragonesa Mañocao&Friends S.L.. Consiste en una mezcla de cacao en polvo, zucre y farina de trigo. Amaneixió en o mercau en l'anyo 2013. O producto se fa servir ta cambear dar a la leit gusto a chicolate.

Mañocao s'autodefine como un cacao soluble con corazón aragonés y espritu global que tien un delicioso gusto a chicolate y muito sentiu de l'humor.

Envase
O Mañocao se comercializa en dos formatos, 500 g y 900 g. O envase de Mañocao ye amariello con a tapa marrón, colors comunas a atros productos parellans de cacao. En a suya etiqueta, de color roya, apareixen importants molimentos como a Torre Eiffel, a Estatua d'a Libertat, as Piramides d'Echipto y a Basilica d'o Pilar.

O slogan d'a interpresa ¡Maño, qué cacao! se puet leyer en a etiqueta, chunto a una simient de cacao que i apareixe con un cachirulo en o tozuelo.

Historia

Mañocao naixe como una ideya de entre dos amigos zaragozanos, Carmelo y Laura, disenyadora grafica d'o estudio Name, que deciden creyar una etiqueta con iste nombre ta meter a un pote. O producto prencipió a comercializar-se dos meses dimpués en cuantas tiendas d'a capital aragonesa, y dende chulio de 2013 en os supermercaus Simply d'a zona.

A unica formula d'o producto ye creyada por a interpresa aragonesa Ibercacao, S.A. fabricant d'os productos Dulcinea y perteneixient a o grupo de Chicolates Lacasa.

Información nutricional
Seguntes a etiqueta que proporciona o fabricant, Mañocao aporta 389 kilocalorías por cada 100 gramos.

Se veiga tamién
Cacao en polvo.

Vinclos externos 
  Facebook oficial
  Twitter oficial

Referencias 

Interpresas d'Aragón
Alimentos